**Informacije v zvezi z vlogo za odobritev izvoza na podlagi izjem omejevalnih ukrepov iz 3.k člena Uredbe 833/2014/EU**

Ministrstvo za gospodarstvo, turizem in šport (v nadaljevanju: MGTŠ) lahko na podlagi petega, petega a, ali petega b odstavka 3.k člena Uredbe Sveta (EU) št. 833/2014 z dne 31. julija 2014 o omejevalnih ukrepih zaradi delovanja Rusije, ki povzroča destabilizacijo razmer v Ukrajini (UL L št. 229 z dne 31. 7. 2014, str. 1) (v nadaljevanju: Uredba 833/2014/EU) (s spremembami) izjemoma odobri prodajajo, dobavo, prenos ali izvoz tehnologije iz priloge XXIII kateri koli fizični ali pravni osebi, subjektu ali organu v Rusiji ali za uporabo v Rusiji.

MGTŠ lahko izvoz odobri potem ko ugotovi, da so tako blago ali tehnologija ali zagotavljanje s tem povezane tehnične ali finančne pomoči potrebni za izkazane namene iz petega, petega a, ali petega b odstavka 3.k člena (na primer zdravstvene ali farmacevtske namene).

Za lažjo pripravo vloge svetujemo, da v bazi TARIC predhodno preverite, ali za blago, ki ga nameravate izvoziti, obstajajo omejitve: [Posvetovanje TARIC (europa.eu)](https://ec.europa.eu/taxation_customs/dds2/taric/taric_consultation.jsp?Lang=sl).

Vložnik pošlje vlogo po pošti na naslov Ministrstvo za gospodarstvo, turizem in šport, Kotnikova 5, 1000 Ljubljana, ali po elektronski pošti na gp.mgts@gov.si.

**Vloga mora vsebovati:**

* podatke o vložniku: naslov in pravni status,
* podatke o podjetju, kateremu je namenjen izvoz: naslov in pravni status,
	+ seznam blaga in tehnologije, ki se bo izvozilo: oznako KN, poimenovanje blaga (sledeč poimenovanju iz priloge XXIII) in količino (kos, l, kg, gr ...),
	+ utemeljitev upravičenosti uporabe izjeme iz petega, petega a ali petega b odstavka 3.k člena,
	+ pooblastilo o zastopanju,
	+ potrdilo o plačilu upravne takse (22,60 evra, ki se plača na račun MGTŠ, Kotnikova 5, 1000 Ljubljana, TRR: SI56 0110-0100-0315-637, BIC: BSLJSI2X, sklic: SI11 21300-7111002-50032022).

MGTŠ izda odločbo o odobritvi izvoza po predhodno pridobljenemu pozitivnemu mnenju organa, vsebinsko pristojnega za konkretno blago, tehnologijo in povezano tehnično pomoč (tretji odstavek 8. člena Zakona o omejevalnih ukrepih, ki jih Republika Slovenija uvede ali izvaja skladno s pravnimi akti in odločitvami, sprejetimi v okviru mednarodnih organizacij- ZOUPAMO).

Odločba o odobritvi oziroma zavrnitvi izvoza se skladno s sedmim odstavkom 3.k člena Uredbe 833/2014/EU notificira Evropski Komisiji preko Ministrstva za zunanje zadeve.

Sestavine vloge za izdajo odločbe o odobritvi izvoza se smiselno uporabljajo za vloge na podlagi ostalih predvidenih izjem omejevalnih ukrepov iz Uredbe 833/2014/EU (na primer 3. člen in priloga II, 3.b člen in priloga X, 3.c člen in priloga XI, 3.f člen in priloga XVI, 3.g člen in priloga XVII - izdelki iz železa in jekla, 3.h člen - luksuzno blago in priloga XVIII, 3.i člen in priloga XXI, 3.j člen in priloga XXII, 3.o člen in priloga XXVI), Uredbe 765/2006/ES in Uredbe 2022/263/EU.